[bookmark: _GoBack]На основу члана 20. став 1. тачка 6.) Статута општине Вишеград („Службени гласник  Општине Вишеград“, бр. 6/17 и 3/19) и члана 4. Одлуке о додјели стипендија Општине Вишеград студентима првог циклуса на високошколским установама („Службени гласник општине Вишеград“, број: 16/24), начелник општине Вишеград, расписује

Јавни конкурс
за додјелу стипендија Општине Вишеград студентима првог циклуса
на високошколским установама за академску 2025/2026   годину


I
Општина Вишеград расписује Јавни конкурс за додјелу 100 стипендија студентима првог циклуса студија на високошколским установама за академску 2025/2026 годину и то: 30 стипендија по основу успјеха током студирања, 10 стипендија по основу успјеха током школовања и 60 стипендија студентима према социјалном статусу.
Средства за додјелу стипендија обезбијеђена су у буџету Општине Вишеград за 2026. годину у укупном износу од 150.000,00 КМ. Стипендије чији је мјесечни износ 150,00 КМ  исплатиће се у десет једнаких мјесечних рата. 

II
Услови за додјелу стипендија прописани су Одлуком о додјелу стипендија Општине Вишеград студентима првог циклуса на високошколским установама  („Службени гласник општине Вишеград“, број: 16/24). 

Општина Вишеград додјељује студентима двије врсте стипендија: 
- Стипендије по основу оствареног успјеха током школовања и студирања (без бодовања),
- Стипендије по основу посебног и социјалног статуса (додјељују  се бодовањем).

III
Општи услови за додјелу стипендија

За додјелу стипендија из тачке I овог конкурса могу конкурисати редовни студенти који испуњавају сљедеће опште услове: 

· да су држављани Републике Српске и Босне и Херцеговине,
· да имају пребавалиште на подручју општине Вишеград у непрекидном трајању од 3 (три) године и дуже, 
· да су редовни студенти првог циклуса студија на високошколским установама,
· да студенти уписују први пут годину студија за коју конкуришу, 
· да не примају стипендију из других јавних извора финансирања,
· да су уписали завршну годину студија до напуњених 26 година живота, осим студената чији студији трају 5 или 6 година, а који уписују завршну годину студија до напуњених 28 година живота,
· да су остварили просјек оцјена прописан Одлуком о додјели стипендија Општине Вишеград студентима првог циклуса на високошколским установама, 
· да су завршни разред средње школе завршили са просјеком оцјене 3,80 и више,
· да студент није примио стипендију општине Вишеград за годину студија за коју конкурише, без обзира да ли се школује на истом или другом студијском програму истог факултета или је уписао други факултет. 

Неиспуњавање једног од општих услова је елиминаторно, тако да се пријава у процесу селекције неће бодовати. 

IV
Посебни  услови за додјелу стипендија

Стипендије по основу успјеха током студирања:

 (1) Студенти по основу успјеха, чија је просјечна оцијена током студирања 8,50 и више не бодују се, него право на стипендију остварују благовременим и уредним подношењем пријаве и потребне документације.
 (2) Ранг-листа о додјели стипендија се формира тако што се студенти рангирају од највеће просјечне оцјене, према најнижој. Уколико постоје студенти са истим просјечним оцјенама, предност се даје прво оним који су уписали вишу годину студија, а затим студентима који студирају у Републици Српској.


Стипендирање по основу успјеха у средњој школи:

Ученик генерације уписује се први на ранг-листу за додјелу стипендија по основу успјеха, а затим ученици који у току школовања у средњој школи имају просјек оцјена већи од 4,75. 

Студент, ученик генерације, којем је додијељена стипендија по основу успјеха у средњој школи, остварује право на стипендију до краја школовања, уз обавезу достављања увјерења о редовном упису за сваку наредну академску годину.


Стипендије по основу посебног и социјалног статуса:

Стипендије које се додјељују студентима по основу посебног и социјалног статуса, бодују се, на основу критеријума прописаних Одлуком о додјели стипендија Општине Вишеград студентима првог циклуса на високошколским установама  („Службени гласник општине Вишеград“, број: 16/24).

V
Докази  о испуњености општих и посебних услова

Потребни документи за додјелу стипендије  по основу успјеха током студирања:
· Попуњен образац пријаве;  
· Увјерење o кретању;  
· Увјерење (потврду) да је први пут уписао академску годину за коју се расписује конкурс  као редован студент; 
· Потврду о просјеку оцјена из претходних година студија (8,50 и више);
· Изјаву да студент није корисник стипендије из других извора финансирања; 
· Фотокопију личне карте; 
· Фотокопију картице пословне банке са бројем текућег рачуна.

Потребни документи за додјелу стипендије   по основу успјеха у средњој школи:
· Попуњен образац пријаве;  
· Увјерење o кретању;  
· Увјерење (потврду) да је први пут уписао академску годину  за коју се расписује конкурс као редован студент;  
· Потврду о просјеку оцјена за сва четири разреда средње школе или овјерене копије свједочанства (4,75 и више); 
· Изјаву да студент није корисник стипендије из других извора;
· Фотокопију личне карте; 
· Фотокопију картице пословне банке са бројем текућег рачуна.

Потребни документи за додјелу стипендије за ученика генерације у средњој школи: 
· Попуњен образац пријаве; 
· Увјерење o кретању ; 
· Диплома ученика генерације; 
· Увјерење (потврду) да је први пут уписао академску годину  за коју се расписује конкурс као редован студент;
· Изјаву да студент није корисник стипендије из других извора; 
· Фотокопију личне карте; 
· Фотокопију картице пословне банке са бројем текућег рачуна. 

Потребни документи за додјелу стипендија  за студенте  по основу посебног и социјалног статуса: 
· Попуњен образац пријаве;  
· Увјерење o кретању;  
· Увјерење (потврду) да је студент први пут уписао академску годину  за коју се расписује конкурс као редован студент; 
· Потврду о просјеку оцјена из претходних година студија; 
· Овјерене копије свједочанстава из средње школе, с тим да просјек оцјена у завршној години школовања  мора бити 3,80 и више;
· Изјаву о заједничком домаћинству (овјерена кућна листа);
· Увјерење Завода за запошљавање РС - Биро Вишеград за незапослене чланове домаћинства;
· Потврду о висини примања за чланове домаћинства за посљедња три мјесеца пред расписивање конкурса, за пензионере  чек од пензије за посљедња три мјесеца  пред расписивање конкурса и друго;  
· Увјерење о уписаној академској години студија за коју се расписује конкурс за студенте, чланове домаћинства; 
· Увјерење о кориштењу социјалне помоћи  ЈУ Центар за социјални рад; 
· Увјерење ЈУ Центар за социјални рад за студента који конкурише као дјете без родитељског старања; 
· Извод из матичне  књиге  за умрлог родитеља;
· Рјешење о утврђивању статуса пордице погинулих и несталих бораца ВРС;
· Рјешење о категоризацији инвалидности РВИ ВРС родитеља студента; 
· Рјешење о категоризацији демобилисаних бораца ВРС родитеља студента;
· Рјешење о одликовању борца ВРС родитеља студента; 
· Рјешење о тјелесном инвалидитету судента; 
· Изјаву да студент није корисник стипендије из других  јавних извора финансирања; 
· Доказ о освојеним наградама у организацији Педагошког завода РС;
· Фотокопију личне карте; 
· Фотокопију картице пословне банке са бројем текућег рачуна.

Студенти из ове категорије прилажу  само документацију која третира њихов тренутни статус. 
Потребну документацију приложити у оригиналу или  овјереној фотокопији. 

VI
 Студенти по основу посебног и социјалног статуса из других категорија бодују се на сљедећи начин: 

1. Студентима, чији су родитељи из категорије ратних војних инвалида додјељује се:
· од I  до IV категорије....................................................15 (петнаест) бодова,
· од V до VI категорије.........................................................10 (десет) бодова,
· од VI до VIII категорије............................................................5 (пет) бодова,
· од VIII до Х категорије................................................................3 (три) бода;

2. Студентима, чији су родитељи из категорије демобилисаних бораца додјељује се:
· од I до II категорије ................................................................5 (пет) бодова,
· од III до IV категорије .........................................................4 (четири) бода,
· V категорије.................................................................................3 (три) бода,
· VI категорије................................................................................2 (два) бода,
· VII категорије.............................................................................1 (један) бод;

3. Студентима, чији су родитељи из категорије  одликованих  борца
 Војске РС додјељује се....................................................7 (седам)бодова;

4. Студентима без родитељског старања додјељује се...10 (десет)бодова;

5. Студентима без једног родитеља  додјељује се....15 (петнаест) бодова;

6. Студентима по основу незапослености за сваког радно способног  незапосленог  члана породице додјељује се по ..............5 (пет) бодова;

7. Студент по основу личне инвалидности добија.........10 (десет) бодова;

8. Студентима, чија примања по члану домаћинства не прелазе доле наведени износ, додјељује се:
· до 250.00КМ......................................................................7 (седам) бодова,
· до 350,00КМ..........................................................................5 (пет) бодова,
· до 450,00КМ.............................................................................3 (три) бода;

9. Студенти по основу освојених награда на такмичењима у организацији Педагошког завода РС додјељује се:
· за I освојено мјесто..............................................................5 (пет) бодова,
· за II освојено мјесто.............................................................3 (три) бодова,
· за III освојено мјесто .............................................. .............1 (један) бод;

10. Студентима за сваку годину студија додјељује се за:
· прву годину студија........................................................ ....1 (један) бод,
· другу годину студија…........................................................3 (три ) бода, 
· трећу годину студија.......................................................6 (шест) бодова,
· четврту годину студија..................................................9 (девет) бодова,
· пету годину студија...............................................12 (дванаест) бодова,
· шесту годину студија.............................................15(петнаест) бодова; 

11. Студенти по основу чланова домаћинства добијају 1 (један) бод за чланове  домаћинства који похађају основну и средњу школу, а 3 (три) бода за чланове домаћинства који су студенти.

12. Студенти по основу успјеха добијају бодове,  на тај начин, што се просјечна оцјена у претходном школовању помножи са коефицијентом 2, а  студентима који су уписали прву годину студија просјечна оцјена у средњој школи се  помножи са коефицијентом 3.

На бази критерија  и начина бодовања наведеног у  Одлуци  формираће се Прелиминарна ранг листа корисника стипендија, на коју студенти имају право приговора начелнику Општине Вишеград у року 8 дана од дана објављивања. Након истека рока начелник Општине Вишеград  ће објавити  Коначну ранг листу и  донијети  Одлуку  о  додјели стипендија студентима за академску 2025/2026 годину. 

VII
Међусобни односи, права и обавезе између Општине и корисника стипендија уредиће се уговором, који ће закључити начелник општине Вишеград и корисници.

VIII
Рок за подношење пријава на Јавни конкурс за додјелу стипендија Општине Вишеград  студентима првог циклуса на високо школским установама за академску 2025/2026 годину је 21 (двадесет један) дан од дана објављивања на web страници Општине Вишеград и огласној табли Општине Вишеград. Непотпуне и неблаговремене  пријаве неће се  узимати  у  разматрање.

IX
Пријаве се могу слати поштом на адресу: Општина Вишеград, Андрићград бб, 73240 Вишеград, Комисија за додјелу стипендија, са назнаком „не отварати“ или предати непосредно на писарници Општине Вишеград.


Обрађивач: Невена Марковић


                                                                                        
                                                                                   НАЧЕЛНИК ОПШТИНЕ    

                                                                     _______________________________                                                                               
                                                                                Младен     Ђуревић, инж.геодезије


Број: 02-40-13/26
Датум: 19.01.2026.године                                                 
